**Valgfag:**

**Boligudvikling i Grønland i et samfundsmæssigt perspektiv**

Formålet med valgfaget ”Boligudvikling i Grønland i et samfundsmæssigt perspektiv” er, at give de studerende et grundlag og metoder – historisk, sociologisk, økonomisk og planmæssigt for at beskrive og analysere lokalsamfund i et valgt byområde, ved at afdække rammerne om hverdagslivet, som erhverv, offentlig og privat service, lokalt samarbejde, menneskelige ressourcer, den sociale og fysiske infrastruktur, kulturelle aktiviteter samt beboernes tilfredshed.

Gennemførelse af valgfaget vil ske som en kombination af forelæsninger, gruppearbejder og kvalitative interviews (livshistorie), hvor de studerende to og to gennemfører interviews, som de efterfølgende transskriberer og analyserer.

Valgfaget vil kunne bidrage til et kvalitativt forskningsprojekt om beboertilfredshed.

Kurset er opdelt i tre faser:

1. fase: gennemgang og beskrivelse af boligudvikling i Grønland
2. fase: Nuuk boligområders karakteristika. Samt Grønlands boligpolitik
3. fase: studerende ”feltarbejde”

Valgfaget har en tværvidenskabelig vinkel.

Faget har et omfang på 36/40 timers undervisning inkl. vejledning

Pensum på 600-900 sider. Kandidatstuderende har derudover 100 sider selvvalgt til en fremlæggelse.  
Det afsluttes med en skriftlig opgave, med vejledning.

Censur: intern

ECTS-point: 10